ສຫລ ພ້ອມແລ້ວ ທີ່ຈະເລີ້ມເນລະເທດ ຄອບຄົວທີ່​ເຂົ້າເມືອງ ​ຜິດ​ກົດໝ​າຍ ຕົ້ນປີນີ້
ໜັງສືພິມ​ວໍຊິງຕັນໂພສຕ໌ ​ລາຍງານ​ວ່າ ການບຸກ​ເຂົ້າ​ໄປ​ກວດຄົ້ນ​ ຂອງ​ອົງການ​ກວດ​ຄົນ​ເຂົ້າ​ເມືອງ ​ແລະ​ພາສີ ອາດ​ຈະ​ເລີ້ມ​ຂຶ້ນ ພາຍ​​ເດືອນ​ມັງກອນ ປີ 2016 ນີ້.
ກະຊວງຮັກສາຄວາມປອດໄພພາຍໃນ ຂອງສະຫະລັດ ອາດຈະ ເລີ້ມເນລະເທດບັນດາຄອບຄົວທີ່ເຂົ້າປະເທດ ຢ່າງຜິດກົດໝາຍ ພາຍໃນຕົ້ນເດືອນມັງກອນທີ່ຈະມາເຖິງນີ້ ອິງຕາມລາຍງານຂອງ ໜັງສືພິມສະບັບນຶ່ງ ລາຍງານຂອງໜັງສືພິມ ທີ່ອອກໃນແລງ ວັນພຸດວານນີ້ ກ່າວວ່າ ສະຫະລັດ ແມ່ນໄດ້ກະກຽມ ທີ່ຈະບຸກເຂົ້າໄປກວດຄົ້ນ ຢ່າງຕໍ່ເນື່ອງ ທີ່ມີເປົ້າໝາຍໃສ່ແນໃສ່ບັນດາຄອບຄົວທີ່ເຂົ້າມາຍັງສະຫະລັດ ຢ່າງຜິດກົດໝາຍ ນັບຕັ້ງ ແຕ່ຕົ້ນຂອງປີກາຍນີ້ມາ ໜັງສືພິມດັ່ງກ່າວ ໄດ້ອ້າງແຫລ່ງຂ່າວ ທີ່ບໍ່ປະສົງອອກນາມລະບຸວ່າ ການບຸກເຂົ້າໄປກວດ ຄົນຂອງອົງການກວດຄົນເຂົ້າເມືອງ ແລະພາສີ ອາດຈະເລີ້ມຂຶ້ນພາຍເດືອນມັງກອນ ປີ 2016 ນີ້ ລາຍງານຍັງກ່າວອີກວ່າ ນີ້ແມ່ນຄວາມພະຍາຍາມອັນໃຫຍ່ຫຼວງ ທີ່ຈະເນລະເທດຜູ້ຄົນຫຼາຍກວ່າ 1 ແສນ ຄອບຄົວ ທີ່ໄດ້ເຂົ້າມາໃນສະຫະລັດ ໂດຍຜ່ານຊາຍແດນທາງພາກໃຕ້ຂອງ ປະເທດ ນັບຕັ້ງແຕ່ປີກາຍນີ້ມາ ຜູ້ຄົນສ່ວນໃຫຍ່ແມ່ນພາກັນຫລົບໜີຄວາມຮຸນແຮງຈາກ ອາເມຣິກາກາງ ລາຍງານຍັງກ່າວອີກວ່າ ອັດຕາສະເລ່ຽຂອງການຄາດຕະກຳ ໃນ ໄດ້ເຖິງຂີດສູງສຸດໃນລຸ້ນນີ້ ແລະຄວາມແຫ້ງແລ້ງ ກໍເປັນສ່ວນນຶ່ງທີ່ສົ່ງຜົນໃຫ້ມີຜູ້ຄົນອົບພະຍົບຂຶ້ນເໜືອ ປີກາຍນີ້ ຈຳນວນພວກອົບພະຍົບທີ່ພາກັນຫຼັ່ງໄຫຼເຂົ້າມານັ້ນແມ່ນພວກເດັກນ້ອຍ ທີ່ບໍ່ມີຜູ້ປົກຄອງ ແມ່ນຫຼວງຫຼາຍແບບບໍ່ເຄີຍມີມາກ່ອນ ແຕ່ວ່າ ໜັງສືພິມ  ກ່າວວ່າ ການປະຕິບັດງານທີ່ວ່ານີ້ ແມ່ນແນໃສ່ແຕ່ພວກຜູ້ໃຫຍ່ ແລະພວກເດັກນ້ອຍ ທີ່ໄດ້ຮັບຄຳສັ່ງຈາກຜູ້ພິພາກສາສານແລ້ວວ່າ ໃຫ້ອອກຈາກປະເທດ, ແລະວ່າ ການປະຕິບັດງານດັ່ງກ່າວນີ້ ຍັງບໍ່ທັນໄດ້ຮັບການອະນຸມັດຂັ້ນສຸດທ້າຍຈາກກະຊວງຮັກສາຄວາມປອດໄພພາຍໃນເທື່ອ ກະຊວງດັ່ງກ່າວຍັງບໍ່ໄດ້ໃຫ້ຄວາມເຫັນໃດໆເທື່ອ ກ່ຽວກັບຄຳຖາມຂອງພວກນັກຂ່າວ